ananddey/assamese-wiki-corpus huggingface dataset:
প্ৰকৃতি শ্ৰেষ্ঠ

প্ৰকৃতি শ্ৰেষ্ঠ (प्रकृति श्रेष्ठ; জন্ম ১০ ছেপ্টেম্বৰ, ১৯৯২) এগৰাকী নেপালী চলচ্চিত্ৰ অভিনেত্ৰী আৰু মডেল। তেওঁ প্ৰথমবাৰৰ বাবে ইউ আৰ ষ্টাইল টিভিৰ সংগীত ভিডিঅ’ আইডিয়া হানি বানি-ত মডেল হিচাপে আত্মপ্ৰকাশ কৰি জনপ্ৰিয়তা লাভ কৰিছিল। তেওঁ নেপালী চলচ্চিত্ৰ উদ্যোগত হোষ্টেল চলচ্চিত্ৰৰ জৰিয়তে অভিনেত্ৰী হিচাপে আত্মপ্ৰকাশ কৰিছিল।

প্ৰাৰম্ভিক জীৱন

প্ৰকৃতি শ্ৰেষ্ঠৰ জন্ম নেপালৰ ডোলাখা জিলা। পিছত তেওঁ সূৰ্যবিনায়ক, ভক্তপুৰলৈ স্থানান্তৰিত হয়। তেওঁ ভক্তপুৰৰ মডাৰ্ণ কলেজ অৱ মেনেজমেণ্টত অধ্যয়ন কৰিছিল, য’ত তেওঁ "মিছ মডাৰ্ণ" উপাধি লাভ কৰিছিল।

কৰিয়াৰ

প্ৰকৃতি শ্ৰেষ্ঠই মেগা মডেলৰ দ্বিতীয় সংস্কৰণত অংশগ্ৰহণ কৰিছিল, য’ত তেওঁ প্ৰথম ৰাণাৰ আপ স্থান লাভ কৰিছিল।

তেওঁ তাৰ পিছত ইভ’ক মেগাজিন, ফেশ্বন ৰানৱে, কালাৰ্ছ মোবাইল আদি বিভিন্ন স্থানত মডেল হিচাপে কাম কৰিছিল। তেওঁ কো হোলা ত্যো সংগীত ভিডিঅ’যোগে আত্মপ্ৰকাশ কৰিছিল, যি জনপ্ৰিয় হৈছিল। তাৰ পিছতে আইডিয়া হানি বানি ভিডিঅ’ৰ জৰিয়তে তেওঁ নেপালৰ বাহিৰত, বিশেষকৈ ভাৰততো পৰিচিতি লাভ কৰে।

তেওঁ প্ৰথম ছবিখন হোষ্টেল-ত অন্মল কে.চি.ৰ বিপৰীতে মুখ্য চৰিত্ৰত অভিনয় কৰিছিল, যাৰ বাবে তেওঁ "শ্ৰেষ্ঠ নবাগত অভিনেত্ৰী" বঁটা লাভ কৰিছিল।
-
২০১৫
জিন্দাগী ৰক্স
ৰবিনা
সহায়ক চৰিত্ৰ
-
২০১৫
আৱাস
সহায়ক চৰিত্ৰ
-
২০২৩
বিএ পাছ
}

সংগীত ভিডিঅ’

বছৰ
গান শিৰোনাম
শিল্পী
টোকা
২০১২
কো হোলা ত্যো
সুনিল গিৰি
আত্মপ্ৰকাশ সংগীত ভিডিঅ’
হানি বানি

২০১৩
পূৰ্ণিমাৰ জোন
টেকেন দাহাল

মায়া গৰ্ছু
সন্তোষ লামা

২০১৪
ফুল বাৰিকো ফুল
সন্তোষ লামা

এই সংসাৰত
আজিশ বিস্তা

জুনি লাই
ডি এ প্ৰ’
প্ৰকৃতিৰ স্বামীৰ সৈতে
আই লাভ ইউ
কমল ছেত্ৰী

পুনৰ্জন্ম
টেকেন দাহাল

ফিদা
জন্ম ৰাই

সনসনি
বিজয় তিমলছিনা

বঁটা

বছৰ
বঁটা
শাখা
মনোনীত কৰ্ম
ফলাফল
২০১৩
কামনা ফিল্ম বঁটা
শ্ৰেষ্ঠ নবাগত অভিনেত্ৰী
হোষ্টেল

২০১৪
ৰাষ্ট্ৰীয় বক্স অফিছ বঁটা २०७১
শ্ৰেষ্ঠ নবাগত অভিনেত্ৰী
হোষ্টেল

NEFTA Film Awards
শ্ৰেষ্ঠ নবাগত অভিনেত্ৰী
হোষ্টেল

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:নেপালৰ ব্যক্তি
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:নেপালী অভিনেত্ৰী
বৰখন্তি সাপ

বৰখন্তি সাপ (, বৈজ্ঞানিক নাম-Typhlops diardii) 'Typhlopidae' পৰিয়ালৰ অন্তৰ্ভুক্ত এবিধ সাপৰ প্ৰজাতি। এই সাপবিধ প্ৰধানকৈ দক্ষিণ-পূব এছিয়াত দেখা পোৱা যায়।

বিৱৰণ

বিতৰণ

এই সাপবিধ ঘাইকৈ ভাৰত, ম্যানমাৰ, থাইলেণ্ড, লাওছ, কম্বোডিয়া, ভিয়েটনাম, সুমাত্ৰা আদি দেশত বিস্তৃত হৈ আছে। বৰখন্তি সাপ ভাৰতৰ পশ্চিমবংগ আৰু অসমত সততে দেখা যায়।

বাসস্থান

আচৰণ

খাদ্য

প্ৰজনন

তথ্যসূত্ৰ

লগতে চাওক

Boulenger GA. 1893. Catalogue of the snakes in the British Museum (Nat. Hist.) I. London (Taylor & Francis), 448 pp.
Khan, MS. 1998. Notes on Typhlops diardi Schlegel, 1839, with description of a new subspecies (Squamata, Serpentes, Scolecophidia). Pakistan Journal of Zoology, 30 (3): 231-221
Schlegel H. 1839. Abbildungen neuer oder unvollständig bekannter Amphibien, nach der Natur oder dem Leben entworfen und mit einem erläuternden Texte begleitet. Arne and Co., Düsseldorf, xiv + 141 pp.
Wallach, V. 2000. Critical review of some recent descriptions of Pakistani Typhlops by M. S. KHAN, 1999 (Serpentes: Typhlopidae). Hamadryad, 25(2): 129-143

বাহ্যিক সংযোগ

List of typhlopid species and subspecies.
.
.
.
.

শ্ৰেণী:সাপ
শ্ৰেণী:জীৱবিজ্ঞান
বকুল কায়স্থ

বকুল কায়স্থ (জন্ম ১৪০০ শতাব্দী) কামৰূপৰ এগৰাকী গণিতজ্ঞ আছিল৷ তেওঁ প্ৰধানকৈ ১৪৩৪ চনতে ৰচনা কৰা গণিত বিষয়ক গ্ৰন্থ ’কিতাপত মঞ্জৰী’ আৰু ’লীলাৱতী’ৰ বাবে প্ৰসিদ্ধ৷

অৱদান

বকুল কায়স্থই ৰচনা কৰা কিতাপত মঞ্জৰী গ্ৰন্থ পাটীগণিত (arithmetic), জৰীপ (surveying) আৰু হিচাপ-পত্ৰ ৰখা (bookkeeping) সম্পৰ্কে কাব্য গ্ৰন্থ৷ গ্ৰন্থখনত হিচাপ-নিকাচ পৰিপাটীকৈ কেনেদৰে ৰাখিব লাগে আৰু নিৰ্দিষ্ট খটত ৰাজকীয় পুঁজিৰ সা-সামগ্ৰীৰ শ্ৰেণী বিভাজন কেনেকৈ কৰা উচিত তাৰ বিশদ বিৱৰণ আছে৷ বকুল কায়স্থই সৃষ্টি কৰা নীতি-নিৰ্দেশনাকে ৰাজকীয় হিচাপ-নিকাচ ৰখাৰ ক্ষেত্ৰত অন্য কায়স্থ সম্প্ৰদায়ৰ বিষয়াসকলে অনুসৰণ কৰিছিল৷

লগতে চাওক

ভট্টদেৱ
হেম সৰস্বতী

তথ্যসূত্ৰ

শ্ৰেণী:ভাৰতীয় গণিতজ্ঞ
শ্ৰেণী:অসমৰ ব্যক্তি
ইছাম আব্দুলহাদী

ইছাম আব্দুলহাদী (, ১৯২৮–১৬ আগষ্ট ২০১৩) এগৰাকী বঁটা বিজয়ী পেলেষ্টাইনী মহিলা অধিকাৰ কৰ্মী আছিল। ১৯৬৫ চনৰ জুলাই মাহত পেলেষ্টাইনী মহিলাৰ সাধাৰণ সংঘৰ সভানেত্ৰী হিচাপে নিৰ্বাচিত হয়।

প্ৰাৰম্ভিক জীৱন

১৯২৮ চনত নাবলুছত জন্মগ্ৰহণ কৰা তেখেতে আ’ইছিয়েহ স্কুলত আৰু পিছলৈ ৰামাল্লাৰ ফ্ৰেণ্ডছ স্কুলত শিক্ষা গ্ৰহণ কৰে।.

কৰ্মজীৱন

১৯৪৯ চনত আব্দুলহাদীয়ে পশ্চিম তীৰত পেলেষ্টাইনী মহিলাৰ কাৰ্য্যকলাপৰ জৰিয়তে নিজৰ কৰ্মজীৱন আৰম্ভ কৰে। ১৯৬৪ চনৰ জুন মাহত পেলেষ্টাইনী মহিলাৰ সাধাৰণ সংঘ আনুষ্ঠানিকভাৱে প্ৰতিষ্ঠা হোৱা প্ৰথমখন পেলেষ্টাইনী ৰাষ্ট্ৰীয় পৰিষদত অংশগ্ৰহণ কৰে। ১৯৪৯ চনত নাবলাছত আৰব মহিলা সংঘৰ সচিব প্ৰধান নিৰ্বাচিত হয়। ১৯৬৫ চনৰ জুলাই মাহলৈকে তেওঁ পেলেষ্টাইনী মহিলাৰ সাধাৰণ সংঘৰ সভানেত্ৰী হিচাপে নিৰ্বাচিত হয়।

কাৰাগাৰত

১৯৬৯ চনৰ এপ্ৰিল মাহত আব্দুলহাদীক ইজৰাইলী বাহিনীয়ে কাৰাগাৰত ভৰাই দিয়ে আৰু তাৰ পিছত জেৰুজালেমৰ চাৰ্চ অৱ হলি চেপুলচাৰত ধৰ্ণা আৰু অনশনৰ ব্যৱস্থা কৰাৰ পিছত কন্যা ফাইহা আব্দুল হাদীক বিতাড়িত কৰে, য'ত তেওঁ গাজাত ইজৰাইলী সেনাই কৰা মহিলা হত্যাৰ প্ৰতিবাদ কৰি আহিছিল।.

নিৰ্বাসন

আব্দুলহাদীয়ে জৰ্ডানৰ আম্মানত থকা চেভ জেৰুজালেম কমিটীৰ জৰিয়তে কাম কৰিছিল। ১৯৭৪ চনৰ ভিতৰত তেওঁ পেলেষ্টাইনী কেন্দ্ৰীয় পৰিষদত নিযুক্তি লাভ কৰে, আৰু তাৰ পিছত তেওঁ লেবাননত পেলেষ্টাইনী মহিলাৰ সাধাৰণ সংঘ পুনৰ প্ৰতিষ্ঠা কৰে। ইয়াৰ পিছত তেওঁ ১৯৭৫ চনত মেক্সিকো চহৰত অনুষ্ঠিত হোৱা মহিলা সম্পৰ্কীয় প্ৰথম বিশ্ব সন্মিলনত পেলেষ্টাইনী প্ৰতিনিধি দলৰ নেতৃত্ব দিয়ে।

১৯৮১ চনৰ ভিতৰত তেওঁ আৰব মহিলাৰ সাধাৰণ সংঘৰ সভানেত্ৰী নিৰ্বাচিত হয় আৰু তাৰ পিছত ১৯৮১–৯২ চনলৈকে আন্তৰ্জাতিক গণতান্ত্ৰিক মহিলা সংঘৰ উপ-সভানেত্ৰী নিৰ্বাচিত হয়।

১৯৯৩ চনত তেওঁক আন ৩০ জন নেতাৰ সৈতে পশ্চিম পাৰলৈ উভতি যাবলৈ অনুমতি দিয়া হয়।

তথ্যসূত্ৰ

শ্ৰেণী:পেলেষ্টাইনৰ নাৰী অধিকাৰ কৰ্মী
জালালউদ্দিন মুহাম্মদ ৰুমী

জালালউদ্দিন মুহাম্মদ ৰুমী ( ইংৰাজী:জালালউদ্দিন মুহাম্মদ ৰুমী,৩০ ছেপ্টেম্বৰ, ১২০৭;-১৭ ডিচেম্বৰ, ১২৭৩) আছিল এজন পাৰ্চী সুফী কবি, দাৰ্শনিক আৰু আধ্যাত্মিক গুৰুও।সাধাৰণতে তেওঁক চুটি নামত ৰুমী বুলিও কোৱা হয়। তেওঁৰ কবিতা প্ৰেম, ঈশ্বৰভক্তি আৰু আত্মিক জাগৰণৰ ওপৰত আধাৰিত।তেওঁৰ আটাইতকৈ বিখ্যাত গ্ৰন্থ হৈছে Masnavi (১৩শ শতিকাত লিখা, পিছত সংকলিত আৰু প্ৰকাশিত), যাক “পাৰ্চী সাহিত্যৰ কোৰআন” বুলিও কোৱা হয়।

উদ্ধৃতি

“তুমি যি বিচাৰিছা, সেই বোৰেও তোমাক বিচাৰি আছে।”
“প্ৰেমেই হৈছে তোমাৰ আৰু সকলো বস্তুৰ মাজৰ সেতু।”
“আগতে মই বুদ্ধিমান আছিলোঁ, সেয়ে মই পৃথিৱী সলনি কৰিব বিচাৰিছিলোঁ; আজি মই জ্ঞানী, সেয়ে মই নিজকে সলনি কৰিছোঁ।”
“য’ত প্ৰেম আছে, তাত জীৱন আছে।”
“নীৰৱতাই হৈছে ঈশ্বৰৰ ভাষা; বাকী সকলো অনুবাদ।”

তথ্য সূত্ৰ

শ্ৰেণী:মৃত ব্যক্তি
শ্ৰেণী:ইৰানৰ ব্যক্তি
শ্ৰেণী:পাৰ্চী সুফী কবি
শ্ৰেণী:আধ্যাত্মিক গুৰু
২৩ ফেব্ৰুৱাৰী

২৩ ফেব্ৰুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫৪তম দিন। বছৰটো শেষ হ’বলৈ এই দিনৰ পৰা মুঠ ৩১১টা দিন (অধিবৰ্ষত ৩১২ দিন) বাকী থাকে।

জন্ম

১৯১১ - তীৰ্থনাথ শৰ্মা, অসমীয়া শিক্ষাবিদ আৰু সাহিত্যিক।
১৯৫৭ - মামাং দাই, ভাৰতীয় কবি, ঔপন্যাসিক তথা সাংবাদিক।
১৯৫৮ - নাজনীন, ভাৰতীয় অভিনেত্ৰী।
১৯৬০ - নাৰুহিট', জাপানৰ সম্ৰাট।
১৯৬৬ - ডিডিয়াৰ কুয়েলজ, ছুইছ জ্যোতিৰ্বিজ্ঞানী।
১৯৬৭ - অনুপমা চোপ্ৰা, ভাৰতীয় ছবি সমালোচক, লেখক আৰু সাংবাদিক।
১৯৬৯ - ভাগ্যশ্ৰী পটৱৰ্ধন, ভাৰতীয় অভিনেত্ৰী আৰু সমাজকৰ্মী।
১৯৮২ - কৰন সিং গ্ৰোভাৰ, ভাৰতীয় টেলিভিছনৰ অভিনেতা আৰু মডেল।
১৯৯৪ - তৃপ্তি ডিমৰি, ভাৰতীয় অভিনেত্ৰী।

মৃত্যু

১৮২১ - জন কীটছ, ইংৰাজ কবি।
১৮৫৫ - কাৰ্ল ফ্ৰিডৰিখ গাউছ, জাৰ্মান গণিতজ্ঞ আৰু পদাৰ্থ-বিজ্ঞানী।
১৯৫২ - কীৰ্তিনাথ শৰ্মা বৰদলৈ, অসমীয়া সংগীতজ্ঞ।
১৯৬৯ - মধুবালা, ভাৰতীয় অভিনেত্ৰী।

দিৱস

ৰাষ্ট্ৰীয় দিৱস (ব্ৰুনেই)।
সশস্ত্ৰ বাহিনী দিৱস (তাজিকিস্তান)।

তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
হাইদাং

হাইদাং হৈছে একপ্ৰকাৰ নৃত্য-গীত। অসমৰ সোণোৱাল-কছাৰী লোকসকলৰ লোকসাহিত্যৰ ই এক আপুৰুগীয়া সম্পদ। এই নৃত্য-গীতে সোণোৱাল-কছাৰী সকলৰ স্বকীয় সাংস্কৃতিক পৰম্পৰাৰ স্বাক্ষৰ বহন কৰি আহিছে। জনগোষ্ঠীটোৰ এটা প্ৰধান সামাজিক অনুষ্ঠান খ্ৰীং খ্ৰীং বাইথ'(শিৱ) পূজা শেষ হোৱাৰ পাছত এই নৃত্য-গীত পৰিৱেশন কৰা হয়। অন্যান্য লোকনাট্যানুষ্ঠানৰ দৰে হাইদাং নৃত্য-গীততো গীত, বাদ্য আৰু নৃত্যৰ প্ৰয়োগ কৰা হয়। নৰ্তকীয়ে নিৰ্দিষ্ট সাজ-সজ্জা কৰি ম'ৰা চৰাইৰ দৰে চালি ধৰি নাচে। এইফালৰ পৰা হাইদাং গীতৰ লগত অভিনয়ৰ দিশটিও জড়িত হৈ আছে। গতিকে গীত, নৃত্য, বাদ্য আৰু অভিনয় সমৃদ্ধ হাইদাং গীত-নৃত্যক এক লোকনাট্যধৰ্মী অনুষ্ঠান হিচাপে আখ্যা দিব পাৰি।

জনশ্ৰুতি

হাইদাং নৃত্য-গীতৰ লগত এটা জনশ্ৰুতি প্ৰচলন হৈ আছে। দেৱতাসকলৰ ভিতৰত শিৱই সহজতে সন্তুষ্ট হয় আৰু সকলোৰে মনোবাঞ্ছা পূৰণ কৰে বুলি বিশ্বাসৰ প্ৰচলন আছে। এনেদৰে এবাৰ শিৱই নিজৰ পৌৰুষ শক্তিকো ভক্তক প্ৰদান কৰিছিল। সেই সময়ছোৱাতে পাৰ্বতীয়ে মানসিক ভাৰসাম্য হেৰুৱাই দেৱতাসকলৰ ভিতৰতে সুন্দৰ নিজ পুত্ৰ কাৰ্তিকৰ ৰূপত মুগ্ধ হৈ তেওঁক লগ পাব বিচাৰে। কিন্তু কাৰ্তিক এই কথাত মান্তি নহয়। পাৰ্বতীয়ে অসন্তুষ্ট হৈ কাৰ্তিকক অভিশাপ দিবলৈ লয়। সেয়েহে কাৰ্তিকে কোনো উপায় নেদেখি পাৰ্বতীক জনশূন্য ঠাই এডোখৰ বিচাৰিবলৈ কয়। পাৰ্বতীয়ে তেনে এডোখৰ ঠাই বিচাৰি কাৰ্তিকক আমন্ত্ৰণ জনালে। কাৰ্তিক ময়ূৰ বাহনত আহি তাত উপস্থিত হয়। কাৰ্তিকে নিজৰ কথা নাৰাখি ময়ূৰৰ লগত অহাৰ বাবে পাৰ্বতীয়ে ময়ূৰক অভিশাপ দিলে এনেদৰে "তিৰী লগ নোপোৱা, চালি ধৰি থাকিবা।" সেইবাবে ময়ূৰে চালি ধৰে বুলি সোণোৱাল কছাৰীসকলে বিশ্বাস কৰে। এই জনশ্ৰুতিৰ আধাৰতেই হাইদাং নৃত্য-গীতত নৰ্তকীসকলে ময়ূৰ পাখি লৈ নাচে।

সাজ-পাৰ

হাইদাং গীতসমূহ এঘাৰটা অধ্যায়ত বিভক্ত। প্ৰতিটো অধ্যায়ৰে সুকীয়া বিশেষত্ব আছে। হাইদাং গীতৰ মাজেদি বিশ্বৰ জীৱ সৃষ্টিৰ ৰহস্য ব্যক্ত কৰাৰ লগতে দেৱতাসকলকো স্তুতি জনোৱা হৈছে। হাইদাং গীত গোৱাজনৰ আৰু নাচোঁতাজনৰ সাজপাৰতো বিশেষ বৈশিষ্ট্য আছে। দুয়োজনৰ সাজ-পাৰ বগা ৰঙৰ হয়। গাত শুদ্ধ বগা ৰঙৰ চোলা, মূৰত বগা ৰঙৰ পাগুৰি মূৰৰ পাছফালে ওলমি পৰাকৈ পিন্ধে আৰু গাত চেলেং চাদৰ লয়। দুয়োজনৰ সাজ-পাৰৰ পাৰ্থক্য এইখিনিতেই যে গাঁৱতাজনে ধূতি পিন্ধে আৰু নাচোঁতাজনে ঘূৰি আৰু টঙালি পৰিধান কৰে। ঘূৰিৰ তলছোৱাত ৰঙা ৰঙৰ পাৰি থাকে।

বাদ্য-যন্ত্ৰ

হাইদাং নৃত্য-গীতত বাঁহী, খুঁটিতাল আৰু বাঁহৰ টকা বাদ্যযন্ত্ৰ হিচাপে ব্যৱহাৰ কৰা হয়। গীতৰ ছেৱে ছেৱে বাঁহী বজোৱা হয়। টকাৰ তালৰ লগত খুটিতাল বজাই সংগত কৰা হয়। বাঁহীৰ সুৰত আৰু গীতৰ ছেৱত খুটিতাল আৰু টকাৰ তালে তালে নৰ্তকীয়ে ম'ৰা চৰায়ে চালি ধৰাৰ দৰে নাচে।

আৰু চাওক

হাইদাং গীত

তথ্য সংগ্ৰহ

শ্ৰেণী:অসমৰ সংস্কৃতি
অ'চেন অফ টিয়েৰৰ্চ

অ'চেন অফ টিয়েৰৰ্চ হ'ল ২০১২ চনত ৰাজীৱ মেহৰোটাৰ দ্বাৰা প্ৰযোজিত কাশ্মীৰী ভাষাত বিল্লাল এ জান পৰিচালিত এখন চুটি তথ্যচিত্ৰ, এই তথ্যচিত্ৰখন ভাৰতীয় ৰাজহুৱা সেৱা সম্প্ৰচাৰ ন্যাস (পিবিএছটি) ৰ বেনাৰত নিৰ্মিত। চলচ্চিত্ৰখন কাশ্মীৰৰ জনসাধাৰণৰ ওপৰত, বিশেষকৈ মহিলাসকলৰ ওপৰত আৰোপ কৰা অপৰাধ আৰু মানৱ অধিকাৰ উলংঘনৰ এক তথ্যচিত্ৰ। তথ্যচলচ্চিত্ৰখনত কুনান পশপোৰাৰ গণধৰ্ষণৰ ঘটনাকো সামৰি লোৱা হৈছে।

তথ্য আৰু সম্প্ৰচাৰ মন্ত্ৰালয়ৰ সহযোগত এই ছবিখন কাশ্মীৰ বিশ্ববিদ্যালয় আৰু আলিগড় মুছলিম বিশ্ববিদ্যালয়ে নিজ নিজ চৌহদত প্ৰদৰ্শন কৰাত নিষেধাজ্ঞা আৰোপ কৰিছিল। ৰাষ্ট্ৰীয় স্বয়ংসেৱক সংঘৰ কৰ্মীসকলেও ছবিখন প্ৰদৰ্শনত বাধা দিয়াৰ চেষ্টা চলাইছিল

উৎপাদন

বিলালে কাশ্মীৰত শিশু শ্ৰমিকৰ ওপৰত পূৰ্বৰ এখন তথ্যচিত্ৰ চিত্ৰগ্ৰহণ কৰাৰ সময়তে অঞ্চলটোৰ মহিলাসকলৰ পৰিস্থিতিৰ সন্ধান কৰাৰ ধাৰণাটো কল্পনা কৰিছিল। মূল প্ৰস্তাৱটো বহুত দীঘলীয়া ছবি এখনৰ বাবে আছিল যদিও পিছলৈ পি এছ বি টিৰ পৰামৰ্শ অনুসৰি ইয়াক চুটি কৰা হয়। কুনান পশপোৰা আৰু শ্বোপিয়ান গাঁৱত ১০ দিনৰ ভিতৰত ছবিখনৰ দৃশ্যগ্ৰহণ কৰা হৈছিল। গাঁৱৰ লোকসকলে কেমেৰাত তেওঁলোকৰ কাহিনী ক'বলৈ সন্মত হোৱাৰ আগতে তেওঁলোকৰ সৈতে কেইবাটাও আলোচনা কৰিবলগীয়া হৈছিল; প্ৰথমে কেৱল পুৰুষসকলেহে ইচ্ছা প্ৰকাশ কৰি‍ছিল, কিন্তু চাৰিবাৰ ভ্ৰমণৰ পিছত মহিলাসকলে চিত্ৰগ্ৰহণত অংশ ল'বলৈ‍ সন্মত হৈছিল। চাৰিজন যুৱতীৰ এটা দলে চিত্ৰগ্ৰহণত সহায় কৰিছিল।

পি এছ বি টিয়ে প্ৰথমে পৰিকল্পনা কৰা ৭৮ মিনিট ২৬ মিনিটলৈ কৰ্তন কৰাৰ পৰামৰ্শ দিছিল, যাতে চুটি ছবিৰ শ্ৰেণীৰ অন্তৰ্গত হয়, আৰু ছবিখনৰ লগত এটা ডিচক্লেইমাৰ ৰাখিবলৈ‍ অনুৰোধ জনায়। তাৰ পিছত চেন্সৰশ্বিপ প্ৰমাণপত্ৰ প্ৰদান কৰা হৈছিল।

বাধা

কাশ্মীৰ বিশ্ববিদ্যালয় আৰু আলিগড় মুছলিম বিশ্ববিদ্যালয়ে নিজ নিজ চৌহদত ছবিখন প্ৰদৰ্শন কৰাত নিষেধাজ্ঞা আৰোপ কৰিছিল। ২০১৩ চনত খবৰ আহিছিল যে ভাৰতত ছবিখনৰ একমাত্ৰ প্ৰদৰ্শন আছিল ফেডাৰেচন অৱ ফিল্ম ছ’চাইটিজ অৱ ইণ্ডিয়াৰ চলচ্চিত্ৰ মহোৎসৱত। ভাৰতৰ বাহিৰত হিউমেন ৰাইটছ আন্তঃৰাষ্ট্ৰীয় চলচ্চিত্ৰ মহোৎসৱ আৰু দোহাৰ আল জাজীৰা চলচ্চিত্ৰ মহোৎসৱত প্ৰদৰ্শিত হৈছিল।

লগতে খবৰ ওলাইছিল যে ২০১৪ চনত থ্ৰিছুৰত অনুষ্ঠিত এখন চলচ্চিত্ৰ মহোৎসৱত ৰাষ্ট্ৰীয় স্বয়ংসেৱক সংঘৰ কৰ্মীসকলে ছবিখনৰ প্ৰদৰ্শনত বাধা দিবলৈ চেষ্টা কৰিছিল যদিও স্থানীয় আৰক্ষীয়ে কৰ্মীসকলক ক্লিয়াৰ কৰি প্ৰদৰ্শন আগবঢ়াই নিবলৈ অনুমতি দিছিল৷

তথ্যসূত্ৰ

শ্ৰেণী:২০১২ বৰ্ষৰ চলচ্চিত্ৰ
শ্ৰেণী:তথ্যচিত্ৰ
চন্দনা দীক্ষিত

চন্দনা দীক্ষিত এগৰাকী নেপথ্য কণ্ঠশিল্পী। তেওঁ ১৯৯৫ চনত গোবিন্দ আৰু কৰিশ্মা কাপুৰ অভিনীত কুলি নম্বৰ ১ শীৰ্ষক হিন্দী ছবিৰ "হুছন হ্যায় ছুহানা" গীতটো গোৱাৰ বাবে বিখ্যাত।

তেওঁৰ আন এটা জনপ্ৰিয় গীত হৈছে ১৯৯৬ চনৰ ৰক্ষক ছবিৰ "ছেহৰ কি লড়কী"। আবেলিৰ শ্লটত ষ্টাৰ প্লাছত সম্প্ৰচাৰিত টেলিভিছন ধাৰাবাহিক ছগুনৰ টাইটেল ট্ৰেকও তেওঁৰ কণ্ঠত বাণীবদ্ধ কৰা হৈছিল।

২০০২ চনত দীক্ষিতে স্বামীৰ সৈতে আমেৰিকাৰ ৱাশ্বিংটন ৰাজ্যলৈ গুচি যায়। তাত তেওঁ "স্ৱৰংগন স্কুল অৱ মিউজিক" খুলি শাস্ত্ৰীয় সংগীতৰ শিক্ষা দিয়ে।

কণ্ঠদান কৰা ছবিৰ তালিকা

১৯৯৫: কুলি নম্বৰ ১
১৯৯৬: ৰক্ষক
১৯৯৬: দানবীৰ
১৯৯৭: ভাই
১৯৯৭: ঔজাৰ
১৯৯৮: চৰ উঠা কে জিও
১৯৯৮: জানে জিগৰ
১৯৯৯: ৰাৱয়ী চন্দামামা
২০০১: বগাৱত এক জংগ
২০০৩: আঁচ
২০১৯: খান্দানী ছফাখানা
২০২০: কুলি নম্বৰ ১

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
মোহন সোণোৱাল

মোহন সোণোৱাল (জন্ম-১৯৫১) টেঙাখাত উচ্চতৰ মাধ্যমিক বিদ্যালয়ৰ এগৰাকী অৱসৰপ্ৰাপ্ত অধ্যক্ষ আৰু সাহিত্যিক।

জন্ম আৰু পৰিচয়

১৯৫১ চনৰ ১ চেপ্তেম্বৰত ডিব্ৰুগড়ৰ টেঙাখাত অঞ্চলৰ অভয়পুৰীয়া গাঁৱত মোহন সোণোৱালৰ জন্ম হয়।

সাহিত্যিক জীৱন

প্ৰকাশিত গ্ৰন্থ

শিক্ষা সমীক্ষাৰ এটি দুটি তৰাফুল আৰু অন্যান্য
সাহিত্য সংস্কৃতিৰ চমু আভাস
কবিতা কুঞ্জ
সেনোৱাল সুবাস
জীৱন সুৰভি
সোণোৱাল সংস্কৃতি আৰু অন্য়ান্য়
প্ৰজ্ঞান জ্যোতি
ভিন্ন ৰচনাৰ সম্ভাৰ

সম্পাদিত গ্ৰন্থ

সোণোৱাল কছাৰী সমাজ আৰু সংস্কৃতি (শ্ৰী গুণেশ্বৰ সোণোৱালৰ সতে যুটীয়াভাৱে সম্পাদিত)
সোণোৱাল সৌৰভ
প্ৰতিভাৰ অমল আলোক, অভিনন্দন গ্ৰন্থ
সুধাকণ্ঠ (ভুৱন বৰা, দিগন্ত হাজৰিকাৰ সতে সম্পাদিত গ্ৰন্থ)

সম্পাদিত আলোচনী

কানৈ কলেজ আলোচনী (১৯৭১-৭২)
সদৌ অসম কৰ্মচাৰী পৰিষদৰ ডিব্ৰুগড় অধিবেশনৰ স্মৃতিগ্ৰন্থ
অভিজ্ঞান
উত্তৰণ
উৰ্মি
সমাহাৰ

সামাজিক স্বীকৃতি

ৰাজ্যিক কৃতী শিক্ষকৰ বঁটা(২০০৫বৰ্ষ)
গণতন্ত্ৰ দিৱস উপলক্ষে ডিব্ৰুগড় জিলা প্ৰশাসনৰ কৃতী শিক্ষকৰ বঁটা
শিশু বন্ধু উপাধি
সাহিত্যিক পেঞ্চনাৰ

উল্লেখযোগ্য সামাজিক কৰ্ম

সম্পাদক আৰু সভাপতি, টেঙাখাত শাখা সাহিত্য সভা
সম্পাদক আৰু সভাপতি, সদৌ অসম সোণোৱাল কছাৰী ছাত্ৰ সস্থা
সম্পাদক, ৰূপালী জয়ন্তী সমাৰোহ, টেঙাখাত শাখা সাহিত্য সভা
সম্পাদক, ডিব্ৰুগড় জিলা অধিবিদ্যা পৰিষদ
আজীৱন সভ্য, সদৌ অসম মইনা পাৰিজাত
আজীৱন সভ্য, অসম সাহিত্য সভা
সম্পাদক, অভ্যৰ্থনা সমিতি, অবিভক্ত ডিব্ৰুগড় জিলা সাহিত্য সভা আলোচনা চক্ৰ, টেঙাখাত
সম্পাদক, অভ্যৰ্থনা সমিতি, অবিভক্ত ডিব্ৰুগড় জিলা সাংবাদিক সন্থাৰ আলোচনা চক্ৰ, টেঙাখাত
সভাপতি, সোণোৱাল কছাৰী সাহিত্য সভা

তথ্যসূত্ৰ

শ্ৰেণী:অসমৰ ব্যক্তি
ৰিতা পাভোন

ৰিতা ওৰি ফিলোমেনা মাৰ্ক-পাভোন (ইংৰাজী: Rita Ori Filomena Merk-Pavone; জন্ম: ২৩ আগষ্ট ১৯৪৫) এগৰাকী ইটালী-ছুইজাৰলেণ্ডৰ পপ গায়িকা, অভিনেত্ৰী আৰু শ্ব’গাৰ্ল, যিয়ে ১৯৬০ চনৰ দশকত জনপ্ৰিয়তা অৰ্জন কৰিছিল।

"টুৰিনৰ মহ" হিচাপে পৰিচিত পাভোনক তেওঁৰ চুলিৰ ৰঙা ৰঙৰ বাবে "কেৰট হেয়াৰ" (গাজৰ ৰঙী চুলি) বুলিও উপনাম দিয়া হৈছিল। সমগ্ৰ বিশ্বতে ৫০ নিযুততকৈও অধিক ৰেকৰ্ড বিক্ৰী কৰা আৰু সাতটা ভিন্ন ভাষাত গীত বাণীবদ্ধ কৰা পাভোন যুক্তৰাজ্যৰ সংগীত তালিকাত স্থান লাভ কৰা আঠগৰাকী ইটালীৰ পপ গায়িকাৰ ভিতৰত এগৰাকী।

কেৰিয়াৰ

পাভোনৰ জন্ম পিডমণ্টৰ টুৰিনত হৈছিল। ১৯৬৩ চনত তেওঁৰ "কুয়োৰে" গীতটোৰো দহ লাখ কঁপি বিক্ৰী হৈছিল আৰু ই ইটালীত একেৰাহে ন সপ্তাহ ধৰি শীৰ্ষ স্থানত আছিল।

স্পেইনৰ তৰুণ দৰ্শকৰ মাজতো তেওঁ অতি জনপ্ৰিয় হৈ পৰিছিল। আমেৰিকা যুক্তৰাজ্যত তেওঁ ডায়েনা ৰছ, এলা ফিৎজাৰাল্ড, টম জোনছ, ডিউক এলিনটন আৰু পল আংকাৰ দৰে শিল্পীৰ সৈতে একেলগে বিভিন্ন কাৰ্যসূচীত অংশ লৈছিল। তেওঁ নিউয়ৰ্ক চহৰৰ কাৰ্নেগী হলতো গীত পৰিৱেশন কৰিছিল।

ইটালীলৈ উভতি আহি পাভোনে পাঁচখন ছবিত অভিনয় কৰি অভিনয় জগতত আত্মপ্ৰকাশ কৰে। ইয়াৰ উপৰি তেওঁ 'ইল গিঅৰ্ণালিনো ডি জিয়ান বুৰাস্কা' (শিশুৰ টিভি অনুষ্ঠান) আৰু ভেৰাইটি শ্বো 'ষ্টুডিঅ' উনো' আদিত অংশগ্ৰহণ কৰিছিল। পাভোনে ১৯৬০ চনৰ দশকত ছয়খন চিনামাত অভিনয় কৰিছিল, যাৰ ভিতৰত 'ৰিতা লা জানজাৰা' (১৯৬৬) আৰু 'লিটল ৰিতা নেল ৱেষ্ট' (১৯৬৭) অন্যতম।

১৯৬৬ আৰু ১৯৬৭ চনত পাভোন যুক্তৰাজ্যতো জনপ্ৰিয় আছিল। আৰ.চি.এ. ভিক্টৰে মুক্তি দিয়া তেওঁৰ দুটা একক গীত "হাৰ্ট" আৰু "ইউ অনলি ইউ" যুক্তৰাজ্যৰ একক সংগীত তালিকাত ক্ৰমে ২৭ আৰু ২১ নম্বৰ স্থান পাইছিল। এই সময়ছোৱাত তেওঁ লণ্ডন পেলাডিয়াম আদিকে ধৰি বিভিন্ন স্থানত অনুষ্ঠান পৰিৱেশন কৰিছিল।

১৯৬৮ চনত পাভোনে ছুইজাৰলেণ্ডত টেডি ৰেনোৰ সৈতে বিবাহপাশত আবদ্ধ হয়। ৰেনো আছিল তেওঁৰ টেলেণ্ট স্কাউট আৰু তেওঁ জিকা প্ৰথমখন প্ৰতিযোগিতাৰ উদ্যোক্তা। তেওঁলোকৰ বিবাহে ইটালীত সংবাদ মাধ্যমৰ দৃষ্টি আকৰ্ষণ কৰিছিল কাৰণ সেই সময়ত ৰেনো আইনগতভাৱে বিবাহিত আছিল আৰু ১৯৭০ চনলৈকে তাত বিবাহ বিচ্ছেদৰ অনুমতি নাছিল। ১৯৭১ চনত তেওঁলোকে পুনৰ ইটালীত বিবাহপাশত আবদ্ধ হয় আৰু তেওঁলোকৰ আলেন্দ্ৰো (জন্ম ১৯৬৯) আৰু জৰ্জিঅ’ (জন্ম ১৯৭৪) নামৰ দুজন পুত্ৰ সন্তান আছে।

১৯৯০ চনত পাভোন পুনৰ আমেৰিকা যুক্তৰাজ্যলৈ যায় আৰু নিউ জাৰ্চীৰ এটলাণ্টিক চিটীত হুইটনী হিউষ্টন, ফ্ৰেংক চিনাট্ৰা আৰু চেৰৰ দৰে শিল্পীৰ সৈতে এটা কনচাৰ্টত গীত গায়। ইয়াৰ পিছত তেওঁ থিয়েটাৰ অভিনয়ৰফালে ঢাল খায় আৰু উইলিয়াম শ্বেইক্সপীয়েৰৰ নাটকত অংশগ্ৰহণ কৰে।

আৰ্জেণ্টিনাৰ ছবি 'নাইন কুইন্স'ৰ মুখ্য চৰিত্ৰটোৱে কাহিনীটোৰ মাজে মাজে ৰিতা পাভোনৰ এটা গীতৰ সুৰ মনত পেলাবলৈ চেষ্টা কৰা দেখা যায়। ২০০৬ চনৰ ইটালীৰ সাধাৰণ নিৰ্বাচনত তেওঁ চিনেটৰ প্ৰাৰ্থী হিচাপেও প্ৰতিদ্বন্দ্বিতা কৰিছিল। ২০২০ চনত তেওঁ "নিয়েণ্টে (ৰেচিলিয়েঞ্জা ৭৪)" গীতটোৰে চানৰেমো সংগীত উৎসৱত অংশগ্ৰহণ কৰিছিল।

পাভোন আৰু তেওঁৰ স্বামী ৰেনো বৰ্তমান ছুইজাৰলেণ্ডৰ টিকিনোত বাস কৰে। তেওঁলোকৰ জ্যেষ্ঠ পুত্ৰ এজন ৰেডিঅ’ অনুষ্ঠানৰ পৰিচালক আৰু কনিষ্ঠ পুত্ৰ এজন ৰক গায়ক।

তথ্যসূত্ৰ

বাহ্যিক সংযোগ

Cecilia Brioni, 'Between Two Stages: Rita Pavone and i giovani on Studio Uno (1961–1966), Italian Studies, 72:4, p. 414–427.

শ্ৰেণী:ছুইজাৰলেণ্ডৰ ব্যক্তি
শ্ৰেণী:অভিনেত্ৰী
পৰাক্ৰম দিৱস

পৰাক্ৰম দিৱস প্ৰতি বছৰে ভাৰতত ২৩ জানুৱাৰী তাৰিখে পালন কৰা হয়। ২০২১ চনত নেতাজী সুভাষ চন্দ্ৰ বসুৰ ১২৫তম জন্ম জয়ন্তী উপলক্ষে ভাৰত চৰকাৰে তেওঁৰ জন্মদিন পৰাক্ৰম দিৱস হিচাপে উদযাপন কৰিবলৈ আৰম্ভ কৰে। ভাৰতৰ প্ৰধানমন্ত্ৰী নৰেন্দ্ৰ মোদীয়ে আনুষ্ঠানিকভাৱে এই দিৱস পালনৰ ঘোষণা কৰিছিল। ২০২১ চনৰ ২৩ জানুৱাৰী তাৰিখে প্ৰথমবাৰৰ বাবে এই দিৱস ৰাষ্ট্ৰীয়ভাৱে পালন কৰা হয়।

উদ্দেশ্য

ভাৰতৰ সংস্কৃতি মন্ত্ৰালয়ৰ দ্বাৰা আনুষ্ঠানিক বিবৃতিত উল্লেখ কৰে যে নেতাজীৰ অদম্য আত্মা আৰু ৰাষ্ট্ৰৰ প্ৰতি নিঃস্বাৰ্থ সেৱাক সন্মান আৰু স্মৰণ কৰিবলৈ পৰক্ৰম দিৱস উদযাপন কৰা হ'ব। ভাৰত চৰকাৰে প্ৰতি বছৰে ২৩ জানুৱাৰীত নেতাজীৰ দৰে প্ৰতিকূল তাৰ প্ৰতিকূলতাৰ সন্মুখীন হ'বলৈ আৰু দেশপ্ৰেমিক উৎসাহৰ চেতনা সৃষ্টি কৰিবলৈ এই দেশৰ লোকসকলক, বিশেষকৈ যুৱসকলক অনুপ্ৰাণিত কৰিবলৈ পৰক্ৰম দিৱস হিচাপে তেওঁৰ জন্মদিন উদযাপন কৰাৰ সিদ্ধান্ত গ্ৰহণ কৰিছে।

তথ্য উৎস

শ্ৰেণী:দিৱসসমূহ
জিলমিল জোনাক

জিলমিল জোনাক ২০১৪ বৰ্ষত মুক্তি প্ৰাপ্ত এখন অসমীয়া চলচ্চিত্ৰ। বোলছবিখনৰ প্ৰযোজনা ডেইজী গগৈৰ আৰু পৰিচালনা কৰিছে শিবানন বৰুৱাই। হিয়াৰ দাপোনত তোমাৰেই ছবিৰ পাছতেই জিলমিল জোনাক হৈছে শিবানন বৰুৱাৰ দ্বিতীয়খন পূৰ্ণদৈৰ্ঘৰ কথাছবি।

কাহিনী

দুটা জমিদাৰ পৰিয়ালৰ মাজত থকা ঈৰ্ষা, সংঘাত আৰু জেদ ভাৱক কেন্দ্ৰ কৰি ছবিখন নিৰ্মাণ কৰা হৈছে।

নিৰ্মাণ

২০১২ চনৰ ৩০ মে’ত গুৱাহাটীৰ পাঞ্জাবাৰীত ছবিখনৰ শুভ মহুৰত সম্পন্ন হৈ যায়।

চিত্ৰগ্ৰহণ

২০১৩ চনৰ ৩০ মে'ৰ পৰা একেটা পৰ্যায়তে ছবিখনৰ চিত্ৰগ্ৰহণ কাম পূৰ্ণগতিত আৰম্ভ হয়। জিলমিল জোনাকৰ চিত্ৰগ্ৰহণ কৰিছে পৰিচালক শিৱানন বৰুৱাই। চিত্ৰগ্ৰহণৰ সহকাৰী প্ৰদীপ সেনগুপ্তা মুম্বাইৰ শংকৰ পাটিল। চিত্ৰগ্ৰহণৰ বাবে উচ্চ প্ৰযুক্তিসমৃদ্ধ ৰেড এপিক ডিজিটেল কেমেৰাত জিলমিল জোনাকৰ চিত্ৰগ্ৰহণ কৰা হৈছে। ছবিখনৰ অধিকাংশই চিত্ৰগ্ৰহণ গুৱাহাটী, মায়ং আৰু সোণাপুৰত হৈ যায়। ইয়াৰ পিছত বোলছবিখনৰ ইউনিট ৩০ জুন তাৰিখে থাইলেণ্ডত চিত্ৰগ্ৰহণৰ বাবে গৈছিল। থাইলেণ্ডৰ বেংকক আৰু পাট্টায়াৰ সাগৰ তীৰত এটি দৃশ্য আৰু এটি গীতৰ পিকচাৰাইজেশ্যনেৰে চিত্ৰ গ্ৰহণৰ কাম শেষ কৰিছিল। অসীম বৈশ্যৰ নৃত্য নিৰ্দেশনাত এই গীতটোৰ দৃশ্যাংশত অংশ লৈছিল যতীন বৰা আৰু নিশিতা গোস্বামীয়ে। ইয়াৰ পিছতে ছবিখনৰ সম্পাদনাৰ কাম আৰম্ভ হৈছিল।

চিত্ৰনাট্য

জিলমিল জোনাকৰ চিত্ৰনাট্য আৰু সংলাপ কৃষ্ণ ভূঞাৰ। কাহিনী ত্ৰিনয়নৰ। সম্পূৰ্ণ পাৰিবাৰিক কাহিনী। পৰিচালকে নৃত্য-গীত কমেডী আদি উপাদান সন্নিৱিষ্ট কৰি ছবিখন বিনোদনধৰ্মী কৰাৰ প্ৰয়াস কৰিছে।

প'ষ্ট প্ৰডাকশ্যন

ছবিখনৰ প্ৰথম পৰ্যায়ৰ সম্পাদনা আৰম্ভ হৈছে। সম্পাদনা কৰিছে দেবাংকৰ বৰগোহাঁয়ে। প্ৰথম পৰ্যায়ৰ সম্পাদনা শেষ হোৱাৰ কিছুদিন পাছতেই মুম্বাইত হ'ব অন্তিম পৰ্যায়ৰ কাম আৰম্ভ হ'ব।

অভিনয়

জিলমিল জোনাক বোলছবিখনৰ দুটি মূল ৰোমাণ্টিক যুটি হৈছে যতীন বৰা-নিশিতা গোস্বামী আৰু পশ্চিমবঙ্গৰ অভিনেতা ইন্দ্ৰনীল সেনগুপ্তা আৰু ৰাগ-ঐনিতম-শ্যামন্তিকা শৰ্মা। এটি গুৰুত্বপূৰ্ণ নিগেটিভ চৰিত্ৰত অভিনয় কৰিছে আকাশদ্বীপে। তাৰ উপৰিও অভিনয় কৰিছে:
নিপন গোস্বামী
দীনেশ দাস
ৰীণা বৰুৱা
ৰুবী মহন্ত
বিৰেণ হাজৰিকা
পদ্মৰাগ গোস্বামী
জয়শ্ৰী গোস্বামী
কিশোৰ চৌধুৰী
দুদুল বৈশ্য
মহেন্দ্ৰ দাস
অজয় ডেকা
চিৰঞ্জীৱ বৰা
এনিশা হাজৰিকা
বিক্ৰমাদিত্য গগৈ
অনামিকা পাঠক গগৈ
হৃষিকেশ বৰুৱা
অংশুমান ভূঞা
তৃষ্ণা কুৰ্মী

কলা-কুশলী

ছবিখন পৰিচালনাৰ লগতে চিত্ৰগ্ৰহণ কৰিছে শিবানন বৰুৱাই। এই ছবিখনত কেইবাটাও ফাইট ছিকুৱেঞ্চ আছে। এই দৃশ্যসমূহ পৰিচালনা কৰিছে তামিল-তেলুগু ছবিৰ একশ্যন ডাইৰেক্টৰ শ্ৰীকান্তে।

মুখ্য সহকাৰী পৰিচালক : প্ৰণৱ হাজৰিকা
সহকাৰী পৰিচালক : সমীৰ বুঢ়াগোহাঞি, তুলিকা গগৈ হিলৈদাৰী
প্ৰযোজনা নিয়ন্ত্ৰক : মনোজ মিশ্ৰ
কলা নিৰ্দেশনা : জ্যোতিশংকৰ ভট্টাচাৰ্য
কষ্টিউম ডিজাইনাৰ : পাপলি গগৈ
ৰূপসজ্জা : বাপন কলিতা, প্ৰণৱ গগৈ
নৃত্য নিৰ্দেশনা : অসীম বৈশ্য, পংকজ ইংতি আৰু সঞ্জীৱ বুঢ়াগোহাঞি

তথ্য সংগ্ৰহ

বাহ্যিক সংযোগ

Exclusive First Look of Jilmil Jonak
Assamese film promises to draw people to theatres
Jilmil Jonak - New Assamese film aimed at bringing back the Audience
জিলমিল জোনাকৰ কেইখনমান ফটো

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
আল-আমিন এডুকেশ্বনেল চ’ছাইটি

আল-আমিন এডুকেশ্যনেল ছ’চাইটি ১৯৬৬ চনত সংখ্যালঘু মুছলমান সম্প্ৰদায়ৰ শিক্ষাৰ প্ৰয়োজনীয়তা পূৰণ কৰিবলৈ বাংগালুৰু চহৰত আৰম্ভ কৰা হৈছিল। মুমতাজ আহমেদ খান আল-আমিন এডুকেচনেল ছ'চাইটিৰ প্ৰতিষ্ঠাপক। আল-আমিন এডুকেচনেল ছ'চাইটিৰ প্ৰায় ২০টা শাখা আৰু সমগ্ৰ ভাৰততে ২০০ খন প্ৰতিষ্ঠান আৰম্ভ আৰু প্ৰতিষ্ঠা কৰাত তেওঁক বহুসংখ্যক সমাজকৰ্মীয়ে সহায় কৰিছিল।

ইতিহাস

মুমতাজ আহমেদ খান আল-আমিন এডুকেচনেল ছ'চাইটিৰ প্ৰতিষ্ঠাপক। ৩১ বছৰ বয়সত ১৯৬৬ চনত খানে আল আমিন আন্দোলন প্ৰতিষ্ঠা কৰে। কৰ্ণাটক বিধান পৰিষদৰ সদস্য আব্বাছিয়া বেগমক প্ৰথম অধ্যক্ষ নিৰ্বাচিত কৰা হয়।

গঠন

]]
পদ
বিৱৰণ
প্ৰতিষ্ঠাপক আৰু অধ্যক্ষ
মুমতাজ আহমেদ খান
উপাধ্যক্ষ
আহমেদ শ্বৰীফ চিৰাজ
উপাধ্যক্ষ
জিয়াউদ্দিন
সন্মানীয় সচিব
জুবেইৰ আনোৱাৰ
যুটীয়া সচিব
আফজল ইব্ৰাহিম খান
কোষাধ্যক্ষ
ড° মাচুদ আলি খান

কাৰ্যকলাপ

ভাৰতীয় পৰিকল্পনা আয়োগৰ সদস্য চৈয়দা ছাইয়দীন হামিদক ২০০৭ চনৰ ২৩ জানুৱাৰীত সম্পাদক, অধ্যক্ষ আৰু উপ-সভাপতিৰ দ্বাৰা আল-আমিন অল ইণ্ডিয়া কমিউনিটি লিডাৰশ্বিপ বঁটা – ২০০৬ প্ৰদান কৰা হয়।

প্ৰতিষ্ঠানসমূহ

আল আমিন কলেজ অৱ ফাৰ্মাচী
আল-আমীন আইন মহাবিদ্যালয়
আল আমিন কলা, বিজ্ঞান আৰু বাণিজ্য ডিগ্ৰী মহাবিদ্যালয়
আল আমিন শিক্ষা মহাবিদ্যালয়
আল আমিন ইনষ্টিটিউট অৱ মেনেজমেণ্ট ষ্টাডিজ
আল আমিন ইনষ্টিটিউট অৱ ইনফৰ্মেচন ছায়েন্সেছ
আল-আমীন প্ৰি ইউনিভাৰ্চিটি কলেজ -* PUC WEBSITE
আল আমিন প্ৰাথমিক আৰু হাইস্কুল

তথ্যসূত্ৰ

শ্ৰেণী:শিক্ষা প্ৰতিষ্ঠান
শ্ৰেণী:ভাৰতৰ শিক্ষা
জন্মেজয়

জন্মেজয় বা জনমেজয় পাণ্ডৱ বংশৰ পৰীক্ষিত ৰজাৰ পুতেক। তেওঁৰ মাক আছিল মাদ্ৰৱতী। তেওঁৰ পিতৃ পৰীক্ষিত ৰজাক তক্ষক নাগে দংশি মাৰে। জনমেজয়ৰ পিতৃ পৰীক্ষিত ৰজা আছিল অৰ্জুনৰ পুত্ৰ অভিমন্যু আৰু উত্তৰাৰ পুত্ৰ। শুকে তেওঁৰ (পৰীক্ষিত) আগত মহাভাগৱত কৈছিল।

উল্লেখ আছে যে মৃত্যুৰ আগমুহূৰ্তত শুকে তেওঁৰ আগত মহাভাগৱতৰ কথা কৈছিল।

শমিক মনিৰ পুত্ৰ শৃংগী মুনিৰ অভিশাপত ৰজাৰ সাতদিনত মৃত্যু হোৱাৰ পিছত জন্মেজয়ে ৰাজসিংহাসনত বহে। তেওঁৰ কাশীৰাজ সুবৰ্ণবৰ্মাৰ কন্যা বপুষ্টমাৰ সৈতে বিবাহ হয়।

বংশলতা

তথ্য সংগ্ৰহ

শ্ৰেণী:মহাভাৰতৰ চৰিত্ৰ
চিলন চাহ

চিলন চাহ শ্ৰীলংকাত উৎপাদিত চাহৰ এবিধ ব্ৰেণ্ড। এই শব্দটোৱে ঐতিহাসিকভাৱে সেই দেশৰ চাহকো সূচায়। চিলন চাহক কেৱল ভৌগোলিক বৰ্ণনাকাৰী হিচাপেই নহয়, শ্ৰীলংকাৰ সংস্কৃতি, ঐতিহ্য আৰু পৰিচয়ৰ ঘাইখুঁ‌টা হিচাপেও বৰ্ণনা কৰা হৈছে। শ্ৰীলংকা চাহ ব’ৰ্ড চিলন চাহৰ লায়ন ল'গ' বা সিংহৰ চিহ্নৰ আইনী স্বত্বাধিকাৰী। ২০১৯ চনত শ্ৰীলংকা বিশ্বৰ চতুৰ্থ বৃহত্তম চাহ উৎপাদনকাৰী আৰু তৃতীয় বৃহত্তম চাহ ৰপ্তানিকাৰক দেশ আছিল। ২০১৬ চনলৈকে লায়ন ল'গ' ৯৮খন দেশত পঞ্জীয়ন কৰা হৈছে। চিলন চাহৰ উৎপাদন ব্যয় মূলতঃ মজুৰি, ইন্ধনৰ মূল্য আৰু উপযোগীতা ব্যয় বাঢ়ি যোৱাৰ বাবে বৃদ্ধিৰ সন্মুখীন হ'বলগীয়া হয়।

পেকেজিং

চাহৰ পেকেটত লায়ন ল’গ’টো অন্তৰ্ভুক্ত হ'বলৈ হ’লে ই চাৰিটা মাপকাঠী পূৰণ কৰিব লাগিব। ল'গ'টো কেৱল গ্ৰাহকৰ পেকতহে থাকিব লাগিব, পেকটোত ১০০ শতাংশ বিশুদ্ধ চিলন চাহ থাকিব লাগিব, ইয়াক শ্ৰীলংকাত পেক কৰিব লাগিব আৰু ইয়াৰ গুণগত মান শ্ৰীলংকা চাহ ব'ৰ্ডে নিৰ্ধাৰণ কৰা মান অনুসৰি হ'ব লাগিব। চিলন চাহ নিয়ন্ত্ৰিত উৎপাদনৰ বাবে স্বীকৃতিপ্ৰাপ্ত চাহ আৰু অধিক লাভ কৰিবলৈ ইয়াৰ মূল্য-পৰিশোধিত ৰূপত বিক্ৰী কৰিব লাগে। লায়ন ল'গ'ৰ ব্যৱহাৰ কেৱল অনুজ্ঞাপত্ৰপ্ৰাপ্ত কোম্পানীসমূহৰ মাজত সীমিত কৰিলে চাহৰ মানদণ্ড নিশ্চিত হ'ব আৰু প্ৰমাণিত মানৰ সামগ্ৰীৰ প্ৰশংসা কৰা অধিক গ্ৰাহকক ই আকৰ্ষণ কৰিব বুলি ধাৰণা কৰা হৈছে।

বজাৰ আৰু প্ৰতিযোগিতা

"বিশুদ্ধ চিলন চাহ"ৰ দৰে বিশুদ্ধ চাহৰ বজাৰক এক নিৰ্দিষ্ট বজাৰ বুলি গণ্য কৰা হয় আৰু ই বিশ্বৰ বজাৰৰ মাত্ৰ ১০ শতাংশহে দখল কৰে। তথ্য বিশ্লেষণ কৰিলে এই কথা প্ৰকাশ পায় যে শ্ৰীলংকাৰ বজাৰ অংশীদাৰিত্ব ক্ৰমাগতভাৱে হ্ৰাস পাই আহিছে। আনহাতে কেনিয়াৰ চাহৰ অংশীদাৰিত্ব অধিক হাৰত বৃদ্ধি পাই শ্ৰীলংকাৰ বজাৰ অংশীদাৰিত্বত প্ৰভাৱ পেলাই আহিছে।

শ্ৰীলংকাৰ চাহ ৰপ্তানিৰ ৫০ শতাংশতকৈ অধিক এতিয়াও পৰম্পৰাগত সামূহিক চাহত থকাৰ বিপৰীতে মূল্য সংযোজিত চাহ (সেউজীয়া চাহ, সোৱাদযুক্ত চাহ, জৈৱিক চাহ, তাৎক্ষণিক চাহ, আইচড টী, আৰু ৰেডি টু ড্ৰিংক টী) ৰপ্তানিয়ে মুঠ চাহ ৰপ্তানিৰ ৪০ৰ পৰা ৪৫ শতাংশ দখল কৰি আছে। কিন্তু সকলো ধৰণৰ মূল্য সংযোজিত চাহৰ সামগ্ৰীয়ে সমূহীয়া বুজন পৰিমাণৰ চাহ ৰপ্তানিতকৈ অধিক মূল্য দিয়ে। চাহৰ প্ৰতি বিশ্বব্যাপী গ্ৰাহকৰ পছন্দ সলনি হৈছে আৰু সেয়েহে অধিক সুবিধাজনক চাহৰ সামগ্ৰীয়ে বিশ্বৰ বজাৰত ক্ৰমবৰ্ধমান চাহিদা পূৰণ কৰে। শ্ৰীলংকাৰ চাহ উদ্যোগৰ প্ৰতিযোগিতামূলক সুবিধা থাকিলেও আন্তঃৰাষ্ট্ৰীয় বিপণন কাৰ্য্যকলাপত জড়িত হ'ব নোৱাৰাৰ বাবে ই সুবিধাৰ সদ্ব্যৱহাৰ কৰাত অসুবিধা পায়।

পৃষ্ঠপোষকতা

শ্ৰীলংকা চাহ ব'ৰ্ডে শ্ৰীলংকা ক্ৰিকেটৰ সৈতে ২০১৩ চনৰ জুন মাহৰ পৰা আৰম্ভ কৰি শ্ৰীলংকা ৰাষ্ট্ৰীয় ক্ৰিকেট দল আৰু শ্ৰীলংকা মহিলা ৰাষ্ট্ৰীয় ক্ৰিকেট দলৰ পৃষ্ঠপোষকতা কৰিবলৈ চুক্তিবদ্ধ হয় আৰু চিলন চাহে এতিয়াও ৰাষ্ট্ৰীয় দলসমূহৰ পৃষ্ঠপোষকতা কৰি আছে।

তথ্য সংগ্ৰহ

শ্ৰেণী:পানীয়
শ্ৰেণী:চাহ